Sporta nams "Daugava"

Sporta nams "Daugava" jeb Daugavas sporta nams (DSN) ir sporta būve, kas atrodas Rīgā Centra rajonā, Krišjāņa Barona ielā 107 un nodrošina iespēju nodarboties ar vairākiem sporta veidiem. Tajā ir sporta spēļu zāle ar 1000 skatītāju vietām, lielais un mazais peldbaseins un vairākas mazākas treniņu telpas. Daugavas sporta nams ir mājvieta vairākām Basketbola skolas "Rīga" jauniešu basketbola komandām, kā arī skolas administrācijai.

 Vēsture 
Sporta namu "Daugava" atklāja divos etapos: 1963. gada beigās atklāja baseinu, bet 1964. gada sākumā — zāli sporta spēlēm. Ēkas arhitekts — Vladimirs Šņitņikovs.Sporta celtnes Latvijā Latvijas enciklopēdija

Tā bija pirmā pēc Otrā pasaules kara uzceltā slēgtā sporta būve, kas uz vairākām desmitgadēm kļuva par galveno sporta sacensību vietu Rīgā. Šeit spēlēja un trenējās sieviešu basketbola meistarkomanda TTT, bet spēles aizvadīja vīriešu basketbola komanda VEF un volejbola komanda "Radiotehniķis".

Kopš 2001. gada sporta nams atrodas Rīgas domes pārvaldībā.Riga, BJSC Daugavas sporta nams 3D Warehouse 2003. gadā tika pabeigta ēkas renovācija.

Daugavas sporta nama direktors jau vairāk nekā 20 gadus ir Jānis Misa.

Kopš 2025. gada līdzās DSN atrodas jauna Komandu sporta spēļu halle (K. Barona ielā 99C).

 Atsauces 

 Ārējās saites 
 Sporta nama "Daugava" mājaslapa

Daugava
Daugava